நாய்

நாய் ஞானக்கூத்தன் காலம் கடந்துண்ணும் எதிர்மனைப் பாப்பான் எச்சிற் களையைத் தெருவில் எறிந்தான் ஆள் நடவாத தெருவிள் இரண்டு நாய்கள் அதற்குத் தாக்கிக் கொண்டன ஊர் துயில் குலைத்து நாய்கள் குரைக்கவும் அயல்தெரு நாய்களும் ஆங்காங்கு குரைத்தன நகர நாய்கள் குரைப்பது கருதிச் சிற்றூர் நாய்களும் சேர்ந்து குரைத்தன நஞ்சை புஞ்சை வயல்களைத் தாவிக் கேட்கும் குரைச்சலின் குரைச்சலைக் கேட்டு வேற்றூர் நாய்களும் குரைக்கத் தொடங்கின சங்கிலித் தொடராய்க் குரைத்திடும் நாய்களில் கடைசி நாயை மறித்துக் காரணம் கேட்டால் என்னத்தைக் கூறும்?-